open-index/open-wikipedia-markdown huggingface dataset:
MM

Η συντομογραφία λατινικών και ελληνικών χαρακτήρων **MM** ή **mm** ή  **Mm** ή **mM** (προφέρεται εμ-εμ) ή **μμ** μπορεί να αναφέρεται :

## Μονάδες μέτρησης
* Στο mm (milimetre) που προφέρεται μιλιμέτρ σύμβολο της μονάδας μέτρησης μήκους που ισοδυναμεί με 1 χιλιοστό του μέτρου ή 10-3 μέτρα   
* Στο Mm (megametre) που προφέρεται μεγκαμέτρ σύμβολο της μονάδας μέτρησης μήκους που ισοδυναμεί με 1.000.000 μέτρα ή 106 μέτρα
* Στο **mM**, που αφορά στη συγκέντρωση ενός διαλύματος, συντομογραφία του millimolar στη Χημεία
## Άλλες χρήσεις
* Στον αριθμό MM του ρωμαϊκού συστήματος αρίθμησης , που ισοδυναμεί με τον αριθμό 2.000 στο δεκαδικό σύστημα
* Στην Κλίμακα Μερκάλι 
* Στον μετρονόμο του Γερμανού εφευρέτη Γιόχαν Μέλτσελ (Johann Nepomuk Maelzel). Η συντομογραφία ΜΜ (*Maelzel-Metronom*) είθισται να ακολουθεί τη ρυθμική αγωγή, στην αρχή μιας παρτιτούρας (π.χ. *Allegro* ♩=100 MM)
* Στη Μιανμάρ, χώρα της Ασίας, κατά ISO 639-1
** Στο .mm, top-level domain κωδικό για τη Μιανμάρ στο Διαδίκτυο

## Στην ελληνική γλώσσα
* **μμ** ή **μ.μ.** σημαίνει μετά μεσημβρία
Μακηδόνιος υπατικός

Ο **Μακηδόνιος** (ή Μακεδόνιος) ήταν ποιητής επιγραμμάτων που καταγόταν από τη Θεσσαλονίκη και από οικογένεια που μέλη της είχαν ανυψωθεί στο αξίωμα του υπάτου. Έζησε την εποχή του Ιουστινιανού και διακρίνεται για το κομψό -αν και περίπλοκο- ύφος των, ερωτικών ως επί το πλείστον, επιγραμμάτων του που σώζονται στην Παλατινή Ανθολογία. Από τον Πάτον, θεωρείται ότι το επίγραμμά του ανήκε στη συλλογή Κύκλος των νέων επιγραμμάτων του Αγαθία.

## Πηγές

*Σίμος Μενάρδος, Στέφανος, εκδ. Ι.Ν.Σιδέρης, Αθήνα, 1924, σελ. 161.
*Βασίλης Λαζανάς, Αρχαία ελληνικά επιγράμματα εμπνευσμένα από την Κόρινθο και την περιοχή της, Αθήνα, 1971, σ. 146.

## Αναφορές


Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Κύκλος του Αγαθία
Κατηγορία:Βυζαντινοί ποιητές
Κατηγορία:Βυζαντινοί ύπατοι
Παρμενίων (επιγραμματοποιός)

Ο **Παρμενίων** ήταν Μακεδόνας επιγραμματοποιός που έζησε την εποχή του Αυγούστου. Στην Παλατινή Ανθολογία σώζονται δεκαπέντε επιγράμματά του από τον *[[Στέφανος του Φιλίππου του Θεσσαλονικέως|Στέφανο]]* του Φιλίππου.

## Πηγές

*Pierre Waltz, Anthologie Grecque, ed. Les Belles Lettres, Paris, 1960, vol.ΙΙ, p. 145.

Κατηγορία:Αρχαίοι Έλληνες επιγραμματοποιοί
Κατηγορία:Παλατινή Ανθολογία
Κατηγορία:Στέφανος του Φιλίππου
Κατηγορία:Ανθολογία του Πλανούδη
Κατηγορία:Αρχαίοι Μακεδόνες
Άννα Γκέρτσου-Σαρρή

Η **Άννα Γκέρτσου-Σαρρή** (Κωνσταντινούπολη 2 Φεβρουαρίου 1936 – Αθήνα 26 Σεπτεμβρίου 2011)  ήταν Ελληνίδα συγγραφέας και μεταφράστρια.

## Σύντομο βιογραφικό
Γεννήθηκε στην Κωνσταντινούπολη. Ασχολήθηκε με την παιδική λογοτεχνία και βραβεύτηκε για το έργο της με το Κρατικό Βραβείο Εφηβικού Βιβλίου, το βραβείο «Μιχαήλας Αβέρωφ» της Εταιρείας Ελλήνων Λογοτεχνών και το Βραβείο Ιπεκτσί. 
Αντικείμενο του συγγραφικού της έργου υπήρξε η κοινωνία, η ιστορία και η μυθολογία, ιδιαίτερα σε ό,τι αφορά στην πρόσληψη αυτών των θεμάτων από μαθητές. Αρκετά κείμενα της συγγραφέως συμπεριλήφθηκαν σε αναγνωστικά του δημοτικού, σε αναγνωστικά μαθητών της ελληνικής κοινότητας της διασποράς (Αυστραλία και τη Γερμανία) καθώς επίσης σε εφημερίδες και περιοδικά. Πέθανε στην Αθήνα στις 26 Σεπτεμβρίου του 2011 σε ηλικία 75 ετών από οξεία λευχαιμία. Κατόπιν επιθυμίας της, η σορός της αποτεφρώθηκε..

## Εργογραφία
* «Νο 17 - ώρα 8» *Διήγημα '71 (δεκαεφτά νέοι συγγραφείς)* Κάλβος, (1972) 
**Απ' το Ένα ως το Δέκα*, Κέδρος, (1980) (μικρά κείμενα για παιδιά)
**Σπίτι δίχως αυλή* Κέδρος, (1982), βραβείο «Μιχαήλας Αβέρωφ» της Εταιρείας Ελλήνων Λογοτεχνών (παιδικό μυθιστόρημα)
**Το λέγαν Ξάστερο* Κέδρος, (1986), Α' Βραβείο Ιπεκτσί  (παιδική, εφηβική μυθιστορηματική βιογραφία για τον πατέρα της συγγραφέως και το χωριό του, Εξάστερο)
**Το κόκκινο της Ανατολής* Κέδρος, (1991), Κρατικό Βραβείο Εφηβικού Βιβλίου. (εφηβικό ιστορικό μυθιστόρημα σχετικό με το Συνεταιρισμό στα Αμπελάκια)
**Μ' ενάντιους ανέμους* Κέδρος, (1996) (μυθιστορηματική βιογραφία για την καπετάνισσα Δόμνα Βισβίζη)
**Δροσουλίτες* Κέδρος, (2000) (μυθιστόρημα)
**Η άλλη φωνή* Κέδρος, (2005), Κρατικό Βραβείο Εφηβικού Βιβλίου (εφηβικό μυθιστόρημα)
**Σχετικά με την Υπατία...* Κέδρος, (2010) (μυθιστορηματική βιογραφία για την Υπατία)

### Σειρά Μουσικοί στην Αρχαία Ελλάδα εκδόσεων Κέδρος
**Απόλλων*, - Μαρσύας* (1996)
**Ερμής*, - Αμφίων* (1996)
**Ορφέας*, (1996)
**Αρίων*, (1996)
**Πίνδαρος*, (2000)
**Σαπφώ*, (2000).

### Μεταφράσεις
*Farmer, Nancy, *Η θάλασσα των Τρολλ*, Εκδόσεις Πατάκη, (2006) 
*Sachar, Louis, *Τρύπες*, Εκδόσεις Πατάκη, (2000) 	
*Lewis, Clive Staples, *Η τελευταία μάχη*, Κέδρος, (1996) 
*Lewis, Clive Staples, *Ο ασημένιος θρόνος*, Κέδρος, (1995) 	
*Kerr, M. E., *Χαρταετοί της νύχτας*, Πατάκης, (1994) 	
*Ashley, Bernard, *Ο Τέρι στο φράχτη*, Κέδρος, (1993) 	
*Silver, Norman, *Δεν υπάρχουν τίγρεις στην Αφρική*, Πατάκης, (1992).

## Παραπομπές-σημειώσεις


## Εξωτερικοί σύνδεσμοι
*  Σημειώσεις κυρίως για την εργογραφία της Άννας Γκέρτσου-Σαρρή.

Κατηγορία:Έλληνες συγγραφείς του 20ού αιώνα
Κατηγορία:Έλληνες μεταφραστές
Κατηγορία:Συγγραφείς παιδικής και νεανικής λογοτεχνίας
Κατηγορία:Ελληνίδες συγγραφείς
Εθνική Γερμανίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Γερμανίας**, η οποία συγκεντρώνει τους καλύτερους καλαθοσφαιριστές γερμανικής εθνικότητας, αντιπροσωπεύει τη Γερμανία στις διεθνείς διοργανώσεις καλαθοσφαίρισης που οργανώνει η FIBA. Βρίσκεται υπό τη δικαιοδοσία της Γερμανικής Ομοσπονδίας Καλαθοσφαίρισης (DBB).

## Ιστορία
Μεγαλύτερες επιτυχίες της μέχρι σήμερα είναι η κατάκτηση του χρυσού μεταλλίου στο Ευρωπαϊκό Πρωτάθλημα της Γερμανίας το 1993, του ασημένιου μεταλλίου το 2005 και τα χάλκινα μετάλλια στο Μουντομπάσκετ το 2002 και στο Ευρωπαϊκό Πρωτάθλημα το 2022. Κορυφαία στιγμή της ομάδας αποτελεί το Παγκόσμιο Κύπελλο 2023, στο οποίο η Γερμανία κατέκτησε το χρυσό μετάλλιο, νικώντας στον τελικό την Σερβία με 83–77, ενώ ολοκλήρωσε και όλο το τουρνουά αήττητη. Στους Ολυμπιακούς Αγώνες στο Παρίσι το 2024, έφτασε μέχρι την τέταρτη θέση αφού ηττήθηκε στον αγώνα για το χάλκινο μετάλλιο από την Σερβία με 93-83. Το 2025, η Γερμανία κατέκτησε το 2ο χρυσό μετάλλιο σε Ευρωμπάσκετ, μετά την επικράτησή της επί της Τουρκίας με 88-83.

## Πορεία σε διεθνείς διοργανώσεις
### Πορεία σε Ευρωπαϊκά Πρωταθλήματα
:Ακολουθεί η πορεία της ομάδας της Γερμανίας σε Ευρωπαϊκά Πρωταθλήματα:

## Παραπομπές


## Εξωτερικοί σύνδεσμοι

* Deutscher Basketball Bund, επίσημος ιστότοπος.  

Γερμανια
Ανδρων
Γερμανια
1ο Διεθνές συνέδριο της επιστήμης του Web

Το **1ο Διεθνές συνέδριο της επιστήμης του Web** που έλαβε χώρα στην Αθήνα τον Μάρτιο του 2009 σηματοδότησε την έναρξη της πρωτοβουλίας του δημιουργού του Παγκόσμιου Ιστού Τιμ Μπέρνερς-Λι και των συνεργατών για την μελέτη του Διαδικτύου ως αυθύπαρκτο τεχνο-κοινωνικό σύστημα. Η πρωτοβουλία της επιστήμης του Web τελεί κάτω από την ευρύτερη αιγίδα του World Wide Web Foundation. Η εναρκτήρια εκδήλωση με τις ομιλίες του Τιμ Μπέρνερς-Λι και του Ιωσήφ Σηφάκη, με συντονιστή το Γιώργο Μητακίδη, έγιναν απέναντι σε περισσότερους από 1000 παρευρισκόμενους.
    
## Θεματολογία συνεδρίου
* Ηλεκτρονικό εμπόριο 
* Κυβέρνηση και πολιτική ζωή 
* Κοινωνικές Σχέσεις 
* Έγκλημα στον κυβερνοχώρο  
* Υγεία 
* Πολιτισμός On-Line 
* E-Learning 
* σημασιολογικός ιστός 
* Εμπιστοσύνη και Φήμη  
* Ασφάλεια και ιδιωτικό απόρρητο 
* Δικτύωση (κοινωνική και τεχνική)

## Βασικοί ομιλητές
* Τιμ Μπέρνερς-Λι 
* Ιωσήφ Σηφάκης
* Noshir Contractor 
* Nigel Shadbolt 
* Jacques Bus

## Οργανωτική επιτροπή
* Γιώργος Μητακίδης, Πανεπιστήμιο Πατρών
* Dame Wendy Hall], University of Southampton], UK
* Nigel Shadbolt, University of Southampton, UK
* Daniel Weitzner, Massachusetts Institute of Technology, USA
* James Hendler, Rensselaer Polytechnic Institute, USA
* Helen Margetts, Oxford Internet Institute, UK
* Mιχάλης Βαφόπουλος, Πανεπιστήμιο Αιγαίου

## Επιστημονική επιτροπή
* Christine Borgman], UCLA
* Roger Burrows], Univ. of York
* Stefan Decker, DERI Ireland
* Patrick Dunleavy, London School of Economics
* Carole Goble, Univ. of Manchester
* Jennifer Golbeck, Univ. of Maryland
* Toru Ishida, Kyoto University
* Robin Mason, Univ. of Southampton
* Deborah McGuinness, Rensselaer
* Guus Schreiber, Free University of Amsterdam
* Stuart Shulman, Univ. of Massachusetts Amherst
* Ernesto Damiani, Univ. of Milan
* Sandra González Bailón, Oxford Internet Institute
* Begoña Gros, Open University of Catalonia

## Συνδιοργανωτές
* Web Science Research Initiative (σήμερα Web Science Trust)
* Ιδρυμα Μείζονος Ελληνισμού 
* ΜΙΤ
* Oxford Internet Institute
* Open University of Catalonia

## Εξωτερικοί σύνδεσμοι
* Πρακτικά του Συνεδρίου
* Αναφορές συμμετεχόντων
* Το κανάλι της επιστήμης του Web
* World Wide Web Foundation
* Το πλαίσιο της επιστήμης του Web

Κατηγορία:Διαδίκτυο
When We Rock, We Rock, and When We Roll, We Roll

Το ***When We Rock, We Rock, and When We Roll, We Roll*** είναι συλλογή τραγουδιών του χαρντ ροκ συγκροτήματος Deep Purple. Περιέχει κομμάτια ηχογραφημένα από το συγκρότημα μέσα στην περίοδο από το 1968 ως το 1974. Κυκλοφόρησε τον Οκτώβριο του 1978 μόνο στις Ηνωμένες Πολιτείες και τον Καναδά από την εταιρεία "Warner" χωρίς να κάνει μεγάλο αριθμό πωλήσεων. Το 1988 επανεκδόθηκε σε μορφή CD από την "Warner".

## Τα τραγούδια
**1. [[Space Truckin]]' ** *(Blackmore, Gillan, Glover, Lord, Paice)*
**2. [[Kentucky Woman]]** *(Diamond)*
**3. [[Wring that Neck|Hard Road (Wring that Neck)]]** *(Blackmore, Lord, Paice, Simper)*
**4. [[Burn (Deep Purple song)|Burn]]** *(Blackmore, Lord, Paice, Coverdale)*
**5. [[Woman from Tokyo]]** *(Blackmore, Gillan, Glover, Lord, Paice)*
**6. [[Hush (Billy Joe Royal song)|Hush]]** *(South)*
**7. [[Smoke on the Water]]** *(Blackmore, Gillan, Glover, Lord, Paice)*
**8. [[Highway Star (song)|Highway Star]] (Live)** *(Blackmore, Gillan, Glover, Lord, Paice)*

## Θέσεις τσαρτ
***When We Rock, We Rock, and When We Roll, We Roll*** *(άλμπουμ)*

***Επίσημη κυκλοφορία: [[Οκτώβριος]] [[1978]]***

## Τα μέλη των Deep Purple
Οι μουσικοί οι οποίοι έχουν παίξει σε τραγούδια αυτού του δίσκου προέρχονται από τρεις διαφορετικές εποχές του συγκροτήματος, την *Mark I* (1968-1969), την Mark II (1969-1973) και την Mark III (1973-1975) και είναι οι εξής:

* **[[Ίαν Γκίλαν]]** - *φωνητικά*
* **[[Ροντ Έβανς]]** - *φωνητικά*
* **[[Ντέιβιντ Κόβερντεϊλ]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Νικ Σίμπερ]]** - *μπάσο*
* **[[Γκλεν Χιούζ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing*, 1998

Κατηγορία:Δισκογραφία των Deep Purple
Κατηγορία:Άλμπουμ του 1978
Κλειστό Γυμναστήριο Μετς

Το **Κλειστό Γυμναστήριο του Μετς** βρίσκεται στην οδό Μουσούρου, στο Παγκράτι, δίπλα στο 1ο νεκροταφείο Αθηνών και σε απόσταση 300 μέτρων από το Καλλιμάρμαρο στάδιο. Η χωρητικότητα του γυμναστηρίου είναι 1.500 θέσεις. Διαθέτει 2 γήπεδα καλαθοσφαίρισης, πετοσφαίρισης και χειροσφαίρισης. 

Παραχωρείται από το Οργανισμό Νεολαίας και Άθλησης για προπονήσεις και διεξαγωγή αγώνων. Φιλοξενεί επίσης διεθνείς διοργανώσεις ατομικών αθλημάτων όπως το τζούντο. Το κλειστό γυμναστήριο του Μετς είναι η επίσημη έδρα του ΑΟ Παγκρατίου. Από τη σεζόν 2022-23 θα είναι η έδρα του Παναθηναϊκού στο ποδόσφαιρο σάλας και από την σεζόν 2023-24 η έδρα των ομάδων πετοσφαίρισης ανδρών και γυναικών του Συλλόγου.

## Συγκοινωνιακή Πρόσβαση
* Τρόλει 4: Στάση Α΄Νεκροταφείο
* Λεωφορείο 209: Στάση Πλατεία Βαρνάβα
* Μετρό Άγιος Ιωάννης
* Τραμ Ζάππειο

## Παραπομπές


Μετς
Μετς
Μετς
Κατηγορία:Α.Ο. Παγκρατίου
Carcharinus longimanus

Ο **ωκεάνιος λευκοπτέρυγος καρχαρίας** (επιστημονική ονομασία *Carcharinus longimanus* - *Καρχαρίνος ο μακροχέρης*) ή *μακρυπτερυγοκαρχαρίας* είναι ένας μεγάλος πελαγικός καρχαρίας, του οποίου το κύριο χαρακτηριστικό είναι τα μακριά, στρογγυλά πτερυγία με λευκά ακροπτέρυγα. Ζει σε τροπικά και υποτροπικά νερά, σε βάθος 150 μέτρων. Φτάνει σε μήκος τα τέσσερα μέτρα, αν και σπάνια είναι μακρύτεροι από τρία. Τρέφεται κυρίως με κεφαλόποδα και ψάρια. Είναι ζωοτόκο είδος καρχαρία.

Είναι ένα επιθετικό, συνήθως μοναχικό, αργό είδος, το οποίο κυριαρχεί στα άλλα είδη όταν τρέφεται. Ο ωκεάνιος λευκοπτέρυγος καρχαρίας συνήθως επιτίθεται σε επιζώντες ναυαγίων και αεροπορικών ατυχημάτων, και γι'αυτό το λόγο είναι ένα από τα τέσσερα πιο πιθανά είδη να επιτεθούν στον άνθρωπο, μετά το μεγάλο λευκό καρχαρία, τον καρχαρία τίγρη και τον ταυροκαρχαρία. Ο Ζακ-Ιβ Κουστώ, γνωστός ωκεανογράφος, τον χαρακτήρισε ως τον πιο επικίνδυνο καρχαρία. Πρόσφατες μελέτες δείχνουν ότι οι πληθυσμοί παρουσίαζουν μεγάλη μειώση εξαίτιας της αλίευσής του για τα μεγάλα πτερύγιά του, βασικό συστατικό της σούπας πτερυγίων καρχαριών.

## Παραπομπές


## Εξωτερικοί σύνδεσμοι
* 

Κατηγορία:Καρχαρίες
Κατηγορία:Καρχαρινόμορφα
Πτολεμαίος (επιγραμματοποιός)

Ο **Πτολεμαίος** (*αρχ. ελλ*: Πτολεμαῖος) ήταν Έλληνας επιγραμματοποιός. Τίποτα δεν είναι γνωστό για τη ζωή του και δεν μπορεί να ταυτιστεί με βεβαιότητα με κανένα από τους γνωστούς Πτολεμαίους. Στην Παλατινή Ανθολογία σώζονται δύο επιγράμματά του. 

## Πηγές

*Pierre Waltz, Anthologie Grecque, ed. Les Belles Lettres, Paris, 1960, vol.V, p. 184.

Κατηγορία:Αρχαίοι Έλληνες επιγραμματοποιοί
Κατηγορία:Παλατινή Ανθολογία
Κατηγορία:Ανθολογία του Πλανούδη
Σολιάνι

Το **Σολιάνι** (κροατικά: *Soljani*) είναι χωριό στην Τσβελφέριγια, στο νοτιότερο κομμάτι της επαρχίας Βουκοβάρ-Συρμίας, στην Κροατία. Στην απογραφή του 2001, το χωριό είχε τον πληθυσμό των 1554 κατοίκων.

Για πρώτη φορά αναφέρθηκε στα 1329 ως *"Sauli, Sali posessio"* και από τότε το όνομα του χωριού συνδέθηκε με τη λέξη "αλάτι" (sol σημαίνει αλάτι στα Κροατικά;). Κατά τη διάρκεια της Ρωμαικής αυτοκρατορίας, το χωριό αποτυπώθηκε στους ιστορικούς χάρτες ως *"Σάλντις"*, και ένας από τους κύριους Ρωμαικούς δρόμους που οδηγούσε στο Σίρμιουμ (Σρέμσκα Μιτρόβιτσα) πήγαινε δια μέσω του Σάλντις.

Η κυριότερη ανάπτυξη του χωριού, ήταν κατά τη διάρκεια του 18ου και 19ου αιώνα, όταν οι Σλοβάκοι από τη Βοϊβοντίνα και τη Σλοβακία, εγκαταστάθηκαν εκεί. Σήμερα οι απόγονοί τους είναι η μεγαλύτερη μειονότητα στο χωριό.

## Παραπομπές


## Εξωτερικοί σύνδεσμοι
*
*Soljani

Κατηγορία:Πόλεις της Κροατίας
Λείος καρχαρίας

Ο **λείος καρχαρίας** (επιστημονική ονομασία *Carcharhinus falciformis* - *Καρχαρίνος ο δρεπανόμορφος*) είναι καρχαρίας της οικογένειας των Καρχαρινιδών, γνωστός για τη λεία υφή του δέρματός του. Είναι ένας από τους πιο άφθονους πελαγικούς καρχαρίες, μαζί με τον γλαυκοκαρχαρία και τον ωκεάνιο λευκοπτέρυγο καρχαρία, και είναι το μεγάλο πελαγικό είδος με τον μεγαλύτερο πληθυσμό, τουλάχιστον δεκάδων εκατομμυρίων. Βρίσκεται στα τροπικά νερά όλου του κόσμου. Είναι πολύ κινητικός και μεταναστευτικός καρχαρίας και βρίσκεται συνήθως πάνω από την άκρη της ηπειρωτικής υφαλοκρηπίδας, σε βάθος 50 μέτρων. Έχει λεπτό, υδροδυναμικό σώμα και συνήθως φτάνει σε μήκος 2,5 μέτρων, αν και έχουν καταγραφεί καρχαρίες με μήκος 3,5 μέτρα. Ξεχωρίζει από τους άλλους παρόμοιους καρχαρίες από το σχετικά μικρό πρώτο ραχιαίο πτερύγιο, το μικρό δεύτερο ραχιαίο πτερυγίο και τα μακριά, όμοια με δρεπάνια πτερύγια.

Με τη λεία συχνά να σπανίζει στο ωκεάνιο περιβάλλον του, ο λείος καρχαρίας είναι ένας γρήγορος, περίεργος και επίμονος κυνηγός. Τρέφεται κυρίως με οστεϊχθύς και κεφαλόποδα, και είναι γνωστό ότι οδηγούν τα ψάρια σε συμπιεσμένα κοπάδια πριν αρχίσουν να περνούν από μέσα τους με ανοιχτό στόμα. Αυτό το είδος ακολουθεί συχνά κοπάδια τόνου, ενός αγαπημένου θηράματος. Η αίσθηση της ακοής είναι ιδιαίτερα οξεία, επιτρέποντάς τους να εντοπίσουν τους χαμηλής συχνότητας ήχους που παράγονται από άλλα ζώα που διατρέφονται, και κατ' επέκταση, πηγές τροφής. Ο λείος καρχαρίας είναι ζωοτόκος, που σημαίνει ότι τα αναπτυσσόμενα έμβρυα που υφίστανται συνδέονται με πλακούντα με τη μητέρα τους. Υπάρχει σημαντική γεωγραφική διακύμανση στις λεπτομέρειες της ζωής του. Η αναπαραγωγή γίνεται όλο το χρόνο, εκτός από τον Κόλπο του Μεξικού, όπου ακολουθεί έναν εποχιακό κύκλο. Τα θηλυκά γεννούν μέχρι 16 νεογνά ετησίως ή ανά διετία. Οι νεογέννητοι καρχαρίες περνούν τους πρώτους μήνες τους σε σχετικά προστατευμένους υφάλους στην εξωτερική υφαλοκρηπίδα, και αναπτύσσονται σημαντικά και πριν από τη μετάβαση στον ανοιχτό ωκεανό.

Το μεγάλο μέγεθος και τα κοφτερά δόντια του λείου καρχαρία τον καθιστούν ενδεχομένως επικίνδυνο, και έχει συμπεριφερθεί επιθετικά προς τους δύτες. Ωστόσο, οι επιθέσεις είναι σπάνιες, καθώς λίγοι άνθρωποι εισέρχονται στον ωκεάνιο βιότοπό του. Οι λείοι καρχαρίες εκτιμώνται για τα πτερύγιά τους, και σε μικρότερο βαθμό για το κρέας, το δέρμα τους, λάδι από το συκώτι, και τα σαγόνια. Λόγω της αφθονίας τους, αποτελούν ένα σημαντικό μέρος της εμπορικής και βιοτεχνικής αλιείας καρχαριών σε πολλές χώρες. Επιπλέον, η σύνδεση τους με τον τόνο έχει αποτέλεσμα πολλοί καρχαρίες να πιάνονται ως παρεμπίπτοντα αλιεύματα κατά την αλιεία τόνου. Αν και αναπαράγονται με αργούς ρυθμούς όπως και οι περισσότεροι άλλοι καρχαρίες, η ευρεία διάδοση και το μεγάλο μέγεθος του πληθυσμού του λείου καρχαρία θεωρούνταν ότι άμβλυνε τις πιέσεις προς το είδος. Ωστόσο, τα στοιχεία τώρα δείχνουν ότι οι αριθμοί των λείων καρχαριών μειώνονται σε όλο τον κόσμο, γεγονός που οδήγησε τη Διεθνή Ένωση για τη Διατήρηση της Φύσης (IUCN) να επανεκτιμήσει την κατάσταση διατήρησής του από ελαχίστης ανησυχίας σε Σχεδόν Απειλούμενο το 2007.

## Παραπομπές


Κατηγορία:Καρχαρινόμορφα
Κατηγορία:Καρχαρίες
Κύβος του Ρούμπικ

μικρογραφία|Κύβος του Ρούμπικ που έχει επιλυθεί.

Ο **Κύβος του Ρούμπικ** είναι τρισδιάστατο μηχανικό παζλ. Επινοήθηκε το 1974 από τον Ούγγρο γλύπτη και καθηγητή αρχιτεκτονικής Έρνο Ρούμπικ. Έως τον Ιανουάριο του 2009, 350 εκατομμύρια κύβοι είχαν πωληθεί παγκοσμίως, κάνοντάς τον το εμπορικότερο παιχνίδι παζλ παγκοσμίως, ενώ θεωρείται ευρέως εμπορικότερο παιχνίδι στον κόσμο.

Σε έναν κλασικό κύβο του Ρούμπικ, κάθε μία από τις έξι έδρες καλύπτεται από εννιά αυτοκόλλητα με έξι χρώματα (παραδοσιακά λευκό, κόκκινο, κίτρινο, πράσινο, μπλε και πορτοκαλί). Ένας μηχανισμός περιστροφής επιτρέπει σε κάθε έδρα να περιστρέφεται ανεξάρτητα από τις άλλες, με αποτέλεσμα να συγχέονται τα χρώματα. Για να λυθεί το παζλ, πρέπει κάθε έδρα του κύβου να αποτελείται αποκλειστικά από αυτοκόλλητα του ίδιου χρώματος. Διάφορα άλλα παζλ έχουν παραχθεί με διαφορετικό αριθμό αυτοκολλήτων, όχι όλα από τον Ρούμπικ. Η αρχική 3×3×3 εκδοχή του κύβου γιόρτασε την τριακοστή επέτειο της το 2010.

## Παραπομπές


## Περαιτέρω ανάγνωση
* 
* 
* 
* 

## Εξωτερικοί σύνδεσμοι

* Επίσημη ιστοσελίδα
* 
* Rubik's Cube solution walkthrough
* World record 5.66 second solution
* Αλγόριθμοι επίλυσης του κύβου του Rubik ή V-Cube ή Magic cube για αρχάριους και προχωρημένους στα ελληνικά.

Κατηγορία:Εκπαιδευτικά παιχνίδια
Κατηγορία:Παζλ λογικής
Επιφάνεια Βιθυνίας

Η **Επιφάνεια** ήταν αρχαία πόλη της Βιθυνίας.

Η αρχική αναφορά που υπάρχει για την πόλη αυτή είναι από τον Στέφανο Βυζάντιο (5ος-6ος αι.), ο οποίος καταγράφει την γεωγραφική θέση της. Σύμφωνα με τον μελετητή Βίκτορ Τσερικόβερ, το όνομα της πόλης είναι ειδικά ελληνιστικό. Συνεπεία τούτου, όπως έχει παρατηρήσει ο καθηγητής Γκετζέλ Κοέν, υποδεικνύεται ότι ιδρυτής της πόλης ήταν ο Νικομήδης Β' ο Επιφανής. Η τοποθεσία της πόλης είναι άγνωστη.

## Παραπομπές


Κατηγορία:Αρχαίες πόλεις της Βιθυνίας
Ευάγγελος Μαμίας

Ο **Ευάγγελος Μαμίας** (Αθήνα, 1902 - 1943) ήταν Έλληνας ηθοποιός του Εθνικού θεάτρου.

## Βιογραφία
Πρωτοεμφανίσθηκε στη θεατρική σκηνή περί το 1925 με τον θίασο της Μαρίκας Κοτοπούλη με τον οποίο και συνεργάσθηκε μέχρι το 1930. Το έτος αυτό και μέχρι το 1942 προσλήφθηκε στο θίασο του Εθνικού θεάτρου, που τότε ονομαζόταν Βασιλικό Θέατρο. Με το θίασο αυτό έπαιξε βασικούς και δευτερεύοντες ρόλους σε 36 θεατρικά έργα όπως: "Βαβυλωνία", "Σχολείο κακογλωσσιάς", "Ο αρχοντοχωριάτης" (*Le Bourgeois gentilhomme*} του Μολιέρου, "Υπηρέτης δύο αφεντάδων" (*Il servitore di due padroni*) του Γκολντόνι, "Ο επιθεωρητής", "Ο κουρέας της Σεβίλλης" (*Le Barbier de Séville*) του Μπωμαρσαί, "Βασιλιάς Ληρ" (*King Lear*], "Άμλετ" (*Hamlet*), "Ο Έμπορος της Βενετίας" (*The merchant of Venice*) του Σαίξπηρ και άλλα. Επίσης, το 1930 εμφανίστηκε στην κινηματογραφική ταινία του Βασίλη Περίδη "Για την αγάπη της". Κατά την περίοδο 1940-41 εμφανίστηκε στις παραγωγές της νεοσύστατης Εθνικής Λυρικής Σκηνής "Η νυχτερίδα" (*Die Fledermaus*) ως Δικηγόρος Μπλιντ και "Βοκκάκιος" (*Boccacio*) ως Σκάλτσα.

Το 1942 προσλήφθηκε στον θίασο της Κατερίνας. Πέθανε το επόμενο έτος.

## Θεατρικές Παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.12ος, σελ.908.

## Παραπομπές


## Εξωτερικοί σύνδεσμοι
*Φωτογραφία του Ευάγγελου Μαμία στο αρχείο του Ε.Λ.Ι.Α.
*Σκίτσο του Ευάγγελου Μαμία από τον ''Πανδέκτη'', Ινστιτούτο Νεοελληνικών Σπουδών - Ι.Ν.Ε.

Κατηγορία:Έλληνες ηθοποιοί θεάτρου
Κρίστοφ Μετσέλντερ

Ο **Κρίστοφ Μετσέλντερ** (γερμανικά: *Christoph Tobias Metzelder*, 5 Νοεμβρίου 1980) είναι Γερμανός πρώην ποδοσφαιριστής, γεννημένος στο Χάλτερν της Βόρειας Ρηνανίας-Βεστφαλίας. Υπήρξε διεθνής ποδοσφαιριστής με την Εθνική Γερμανίας.

## Δικαστικές υποθέσεις
Ο Μετσέλντερ διερευνάται επί του παρόντος για πιθανή διακίνηση παιδικής πορνογραφίας, γεγονός που τον οδήγησε να παραιτηθεί από τη θέση του πρόεδρου της TuS Haltern am See τον Σεπτέμβριο του 2019.

Στις 4 Σεπτεμβρίου 2020, το περιφερειακό δικαστήριο του Ντίσελντορφ ανακοίνωσε ότι ο εισαγγελέας είχε καταθέσει επίσημη κατηγορία εναντίον του Μετσέλντερ. Ο εισαγγελέας δεν εξέφρασε συγκεκριμένες υποψίες. Το περιφερειακό δικαστήριο δήλωσε σε δελτίο τύπου ότι μία γυναίκα μάρτυρας έλαβε 10 εικόνες, μια άλλη γυναίκα μάρτυρας έλαβε 16 εικόνες και 2 βίντεο παιδικής πορνογραφίας και μια τρίτη γυναίκα μάρτυρας έλαβε 1 εικόνα παιδικής πορνογραφίας - όλες διανεμήθηκαν με χρήση του λογαριασμού WhatsApp του Μετσέλντερ. Η ανακοίνωση ανέφερε, επίσης, ότι στο κατασχεθέν κινητό τηλέφωνο του Μετσέλντερ βρέθηκαν σχεδόν 300 αρχεία πολυμέσων με περιεχόμενο παιδικής πορνογραφίας. Ο ίδιος ο Μετσέλντερ είχε απορρίψει τους ισχυρισμούς μέσω των δικηγόρων του. Στις 14 Σεπτεμβρίου, αναφέρθηκε ότι η απόφαση του δικαστηρίου του Ντίσελντορφ «εμμέσως ανέφερε» ότι ο Μετσέλντερ είχε ομολογήσει.

## Τίτλοι
### Σύλλογοι
* **[[Μπορούσια Ντόρτμουντ]]**
** 1 Πρωτάθλημα Γερμανίας: 2002
** Φιναλίστ στο Κύπελλο ΟΥΕΦΑ το 2002

* **[[Ρεάλ Μαδρίτης]]**
** 1 Πρωτάθλημα Ισπανίας: 2008
** 1 Σούπερ Καπ Ισπανίας: 2008

* '''ΦΚ Σάλκε 04
** 1 Κύπελλο Γερμανίας: 2011
** 1 Σούπερ Καπ Γερμανίας: 2011

### Εθνική Γερμανίας
* Παγκόσμιο Κύπελλο: Δεύτερη θέση το 2002, τρίτη θέση το 2006

### Ατομικοί
* Βραβείο Bravo: 2002

## Παραπομπές



Κατηγορία:Γερμανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Πρόισεν Μύνστερ
Κατηγορία:Ξένοι ποδοσφαιριστές στην Ισπανία
Κατηγορία:Γερμανοί ποδοσφαιριστές στο εξωτερικό
Ένωση για ένα Λαϊκό Κίνημα

Η **Ένωση για ένα Λαϊκό Κίνημα** (Γαλλικά:*Union pour un Mouvement Populaire*, UMP) ήταν ένα κεντροδεξιό πολιτικό κόμμα στη Γαλλία, και ένα από τα δύο μεγάλα σύγχρονα πολιτικά κόμματα στη χώρα μαζί με το κεντροαριστερό Σοσιαλιστικό Κόμμα. Το UMP ιδρύθηκε το 2002 ως συγχώνευση αρκετών κεντροδεξιών κομμάτων υπό τον Πρόεδρο Ζακ Σιράκ. 

Ο τελευταίος ηγέτης της Νικολά Σαρκοζί εκλέχθηκε Πρόεδρος της Γαλλικής Δημοκρατίας το 2007, και το κόμμα είχε την απόλυτη πλειοψηφία στη Εθνοσυνέλευση. Ο Ζαν-Φρανσουά Κοπέ ήταν ο γενικός γραμματέας του κόμματος. Η UMP ήταν μέλος του Ευρωπαϊκού Λαϊκού Κόμματος (EPP), της Διεθνούς Κεντρώων Δημοκρατών (CDI) και της Διεθνούς Δημοκρατικής Ένωσης (IDU).

Το κόμμα μετονομάστηκε στις 30 Μαΐου 2015 και απέκτησε την ονομασία Οι Ρεπουμπλικανοί.

## Ιστορία
### Παρασκήνιο
Από την δεκαετία του 1980, οι πολιτικές ομάδες της κοινοβουλευτικής δεξιάς ενώθηκαν με τις δυνάμεις γύρω από τις αξίες του οικονομικού φιλελευθερισμού και της οικοδόμησης της Ευρώπης. Οι αντιπαλότητες τους συνεισέφεραν στην ήττα τους στις εκλογές  του 1981 και του 1988.

Πριν τις νομοθετικές εκλογές του 1993, ο Γκωλικός-συντηρητικός Συναγερμός για τη Δημοκρατία (RPR) και η κεντρώα Ένωση για την Γαλλική Δημοκρατία (UDF) δημιούργησαν μια εκλογική συμμαχία, την Ένωση για τη Γαλλία. Όμως, στην προεδρική εκστρατεία του 1995 διαιρέθηκαν αμφότερα μεταξύ των υποστηρικτών του Ζακ Σιράκ, ο οποίος τελικά εκλέχθηκε, και των υποστηρικτών του Εντουάρ Μπαλλαντύρ. Μετά την ήττα στις νομοθετικές εκλογές του 1997, το RPR και το UDF δημιούργησαν την Συμμαχία για τη Γαλλία για να συντονίσουν την δράση των κοινοβουλευτικών τους ομάδων.

### Ίδρυση και πρώιμα έτη
Πριν τις προεδρικές εκλογές του 2002, οι υποστηρικτές του Προέδρου Ζακ Σιράκ διαιρέθηκαν σε τρία δεξιά κοινοβουλευτικά κόμματα και ίδρυσαν μια ένωση με το όνομα **Union on the Move** (*Union en mouvement*).

## Αναφορές


## Εξωτερικοί σύνδεσμοι

*Official website

Κατηγορία:Πολιτικά κόμματα στη Γαλλία
Κατηγορία:Φιλελεύθερα-Συντηρητικά κόμματα
Κατηγορία:Γαλλική Δεξιά
Τρομώδες παραλήρημα

Το **τρομώδες παραλήρημα (delirium tremens)** είναι μια σοβαρή και δυνητικά απειλητική για τη ζωή κατάσταση που προκαλείται συνήθως από την απόσυρση από το αλκοόλ. Συνήθως απαντάται μόνο μετά από διακοπή ή ελάττωση της βαριάς χρήσης αλκοόλ σε ιατρικά εξασθενημένους ασθενείς με μακροχρόνιο ιστορικό εξάρτησης. Είναι σπανιότερο από τη μη επιπλεγμένη στέρηση αλκοόλ. Εκδηλώνεται στο 1 με 3% των εξαρτημένων από το αλκοόλ ασθενών.

## Διάγνωση, σημεία και συμπτώματα
μικρογραφία|δεξιά|165px|<center><small>Τρομώδες παραλήρημα</small></center>
Τα σημεία και συμπτώματα που θέτουν την διάγνωση του τρομώδους παραληρήματος είναι τα εξής:
* Διαταραχή του επιπέδου συνείδησης με διαταραχές προσανατολισμού, σύγχυση και διέγερση είναι το βασικό γνώρισμα του τρομώδους παραληρήματος.
* Έντονη υπερδραστηριότητα του αυτόνομου νευρικού συστήματος(ταχυκαρδία, εφίδρωση, πυρετός, άγχος ή αϋπνία).
* Συνοδές εκδηλώσεις-ζωντανές ψευδαισθήσεις, που μπορεί να είναι οπτικές, απτικές ή οσφρητικές, παραληρητικές ιδέες, τρόμος και επιληπτικές κρίσεις ή, όπως αποκαλούνται, >.
* Το τρομώδες παραλήρημα μπορεί να επιπλακεί από ραβδομυόλυση, τραύμα, αρρυθμίες, αιμοδυναμική αστάθεια.

## Ιατρικός έλεγχος
Ο ιατρικός έλεγχος περιλαμβάνει:
* Λήψη πλήρους ιστορικού και αντικειμενικής εξέτασης.
* Εργαστηριακές εξετάσεις-γενική αίματος, ηλεκτρολύτες, γενικός βιοχημικός έλεγχος, δοκιμασίες ηπατικής λειτουργίας, χολερυθρίνη, ουρία, κρεατινίνη, γλυκόζη νηστείας, χρόνος προθρομβίνης, αλβουμίνη, ολικές πρωτεΐνες, βιταμίνες Β, φυλλικό οξύ, αμυλάση ορού, Mayer κοπράνων, γενική ούρων, μέτρηση φαρμάκων στα ούρα, ηλεκτροκαρδιογράφημα, ακτινογραφία θώρακος. Άλλες εξετάσεις που μπορούν να γίνουν: ηλεκτροεγκεφαλογράφημα, οσφυονωτιαία παρακέντηση, αξονική τομογραφία εγκεφάλου, ακτινολογική διερεύνηση γαστρεντερικού σωλήνα.

## Θεραπεία
Η φαρμακευτική αντιμετώπιση περιλαμβάνει:
* Χλωροδιαζεποξείδη (Librium): 25-100 mg από το στόμα ανά 6ωρο (μπορεί εναλλακτικά να χορηγηθούν άλλα κατασταλτικά-υπναγωγά σε ισοδύναμες δόσεις).
* Θειαμίνη: 100 mg από το στόμα μία με τρεις φορές τη μέρα.
* Φυλλικό οξύ: 1 mg από το στόμα ημερησίως.
* Θειικό μαγνήσιο: 1 g ανά 6ωρο για 2 μέρες (στους ασθενείς με επιληπτικές κρίσεις μετά την διακοπή της χρήσης οινοπνεύματος).
* Αφού ο ασθενής σταθεροποιηθεί, σταδιακή μείωση της δόσης του χλωροδιαζεποξειδίου κατά 20% κάθε 5-7 μέρες.
* Χορήγηση υπναγωγών για να κοιμάται ο ασθενής επαρκώς.

## Πηγές
* Kaplan & Sadock's,*Εγχειρίδιο Κλινικής Ψυχιατρικής*, Εκδ.Παρισιάνου, (Αθήνα 2004)

Κατηγορία:Ψυχικές διαταραχές και διαταραχές συμπεριφοράς
Κατηγορία:Ψυχολογικές παθήσεις και διαταραχές
Κατηγορία:Επείγοντα ιατρικά περιστατικά
Άγιος Ιωσήφ ο Μνήστωρ

Ο **Ιωσήφ** σύμφωνα με την Καινή Διαθήκη, ήταν ο μνηστήρας της Θεοτόκου (Παναγία). Ήταν απόγονος του Δαβίδ, απέχοντας από αυτόν περί τη μια χιλιετία και καταγόταν από τη Βηθλεέμ, αλλά ζούσε στη Ναζαρέτ. Στην ζωή του ασκούσε το επάγγελμα του ξυλουργού. 

Μετά τη γέννηση του Χριστού εγκαταστάθηκε με την Παναγία στην Αίγυπτο, γιατί άγγελος Κυρίου τους ειδοποίησε ότι ο Χριστός κινδύνευε να σφαγεί από τον Ηρώδη. Μετά το θάνατο του Ηρώδη, ξαναγύρισαν οικογενειακώς στην Ναζαρέτ. 

Στην Καινή Διαθήκη αναφέρεται για τελευταία φορά κατά το ταξίδι της επιστροφής από την Ιερουσαλήμ, όταν ο δωδεκάχρονος τότε Ιησούς δίδαξε στο Ναό του Σολομώντα, ενώ βάσει της παράδοσης λίγο καιρό μετά ο Ιωσήφ απεβίωσε. Τόσο η Ορθόδοξη Εκκλησία, όσο και η Ρωμαιοκαθολική τον ανακήρυξαν άγιο. Η μνήμη του εορτάζεται την πρώτη Κυριακή μετά τα Χριστούγεννα.

## Παραπομπές


Ιωσηφ
Ιωσηφ Μνηστωρ
Ιωσηφ Μνηστωρ
Ιωσηφ Μνηστωρ
Κωστοχώρι Ημαθίας

Το **Κουστοχώρι** (παλιότερα Κωστοχώρι ή Κουστοχώρι) είναι οικισμός της Κεντρικής Μακεδονίας στην Περιφερειακή Ενότητα Ημαθίας.

## Γεωγραφικά - Ιστορικά στοιχεία
Το Κουστοχώρι βρίσκεται στους ανατολικές πλαγιές του όρους Βέρμιο σε υψόμετρο 670 μέτρα ενώ απέχει περίπου 14 χλμ. Δ.-ΒΔ. από την Βέροια (έδρα του δήμου) και 85 χλμ. Δ.-ΝΔ. από την Θεσσαλονίκη. Απέχει 8 χλμ. από την Πατρίδα (ΒΑ.) και την Ιερά Μονή της Καλής Παναγίας και  5 χλμ. από την Φυτεία (ΒΔ.).

Επικοίστηκε μετά την ανταλλαγή πληθυσμών το 1922 από Πόντιους πρόσφυγες. Τα πρώτα χρόνια οι κάτοικοι αριθμούσαν τους 110 περίπου, προερχόμενοι πιθανόν από την περιοχή της Γαράσαρης (Νικόπολης). Έχει πλέον ελάχιστους μόνιμους κατοικούς αλλά αποτελεί ένα από τα ομορφότερα χωρία της Ημαθίας με το προσωνύμιο *το μπαλκόνι του Βερμίου*, αφού προσφέρει μια πανοραμική θέα, ενώ είναι βουτηγμένο μέσα στο πράσινο.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Βέροιας
Εθνική Ιταλίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών Ιταλίας** είναι το αντιπροσωπευτικό συγκρότημα της Ιταλίας στις διεθνείς διοργανώσεις καλαθοσφαίρισης ανδρών. Τελεί υπό τον έλεγχο της Ιταλικής Ομοσπονδίας Καλαθοσφαίρισης (F.I.P.) η οποία είναι ιδρυτικό μέλος της Διεθνούς Ομοσπονδίας Καλαθοσφαίρισης (FIBA), και επίσημο χρώμα της είναι το γαλάζιο.

Αποτελεί μία από τις παραδοσιακές δυνάμεις του αθλήματος, έχοντας συμμετάσχει σε σχεδόν όλα τα Ευρωμπάσκετ (2 χρυσά, 4 αργυρά, 4 χάλκινα), καθώς και στα περισσότερα Παγκόσμια Πρωταθλήματα και ολυμπιακά τουρνουά (2 αργυρά). Ιδίως το πρώτο της χρυσό σε Ευρωμπάσκετ, το 1983, σήμανε μια νέα εποχή για την ιστορία του αθλήματος στη γηραιά ήπειρο: Ήταν η πρώτη φορά μετά από 22 διοργανώσεις - εξαιρουμένου του λειψού Ευρωμπάσκετ της Αιγύπτου - που ο τίτλος δεν κατέληγε σε χώρα της Ανατολικής Ευρώπης, είτε με τη γεωγραφική είτε με την πολιτική έννοια.

Σπουδαίοι αθλητές που φόρεσαν τη φανέλα της, υπήρξαν μεταξύ άλλων οι Ντίνο Μενεγκίν, Πιερλουΐτζι Μαρζοράτι, Αντονέλο Ρίβα, Ρομπέρτο Μπρουναμόντι, Φερντινάντο Τζεντίλε, Ντένις Μαρκονάτο, καθώς και οι πολιτογραφημένοι Κάρλτον Μάγερς και Γκρέγκορ Φούτσκα.

## Ιστορία
Ο πρώτος αγώνας της εθνικής ομάδας καλαθοσφαίρισης της Ιταλίας, πραγματοποιήθηκε στις 4 Απριλίου του 1926 στο Μιλάνο με αντίπαλο τη Γαλλία, στον οποίο η Ιταλία επικράτησε με 23–17.

## Παρουσία σε μεγάλες διοργανώσεις
**<small>Τελευταία ενημέρωση: Σεπτέμβριος 2022</small>**

### Ευρωμπάσκετ

### Παγκόσμια Πρωταθλήματα

### Ολυμπιακοί Αγώνες

## Παραπομπές


## Εξωτερικοί σύνδεσμοι
* 

Ιταλια
Ανδρων
Ιταλια
Αθανάσιος Καμπαφλής

Ο **Αθανάσιος Ε. Καμπαφλής** (Δεσφίνα, 29 Νοεμβρίου 1915 - Βύρωνας, 10 Φεβρουαρίου 1993) ήταν Έλληνας πολυσύνθετος αθλητής, πρωταθλητής της ελληνορωμαϊκής πάλης.

## Βιογραφία
Έλαβε μέρος στην Ολυμπιάδα του 1948 που διεξήχθη στο Λονδίνο στην κατηγορία των 87 κιλών και έφτασε στο δεύτερο γύρο έχοντας αντιμετωπίσει τον Ιταλό Σιλβέστρι και το Βέλγο Ιστάζ, από τον οποίο έχασε στα σημεία, όντας ήδη τραυματισμένος απ' τον προηγούμενο αγώνα του. Τελικά τερμάτισε 9ος επί 14 αθλητών. Υπήρξε επίσης βαλκανιονίκης στην πάλη και το στίβο (ήταν παλαιστής κατηγορίας βαρέων και παράλληλα σφυροβόλος του Εθνικού Αθηνών), αλλά και ποδοσφαιριστής, καθώς αγωνίσθηκε τη δεκαετία του '40 σαν επιθετικός στον Παναμφισσαϊκό. Υπηρέτησε ως καθηγητής αυτοάμυνας σε Σχολές των Σωμάτων Ασφαλείας και του Στρατού, ενώ εξέδωσε εκπαιδευτικά πονήματα, με περισσότερο γνωστά τα βιβλία "Μαθήματα Ελληνορωμαϊκής Πάλης" (1951) και "Μαθήματα Ζίου Ζίτσου Καράτε" (1962). Τις δεκαετίες του '70 και '80 εμφανίστηκε σε πολλές εκπομπές της ελληνικής τηλεόρασης, είτε σαν εκπαιδευτής είτε σαν ερμηνευτής δημοτικών τραγουδιών, με τα οποία επίσης ασχολήθηκε.

Ένα χρόνο μετά το θάνατό του, ο δήμος της Δεσφίνας ύστερα από απόφαση της ΓΓ Αθλητισμού καθιέρωσε στη μνήμη του ετήσιους αγώνες, με την ονομασία Καμπάφλεια. Σε πλατεία της Δεσφίνας υπάρχει η προτομή του. Η κόρη του Παναγιώτα Καμπαφλή (1949) διετέλεσε δήμαρχος Δεσφίνας.

## Επιτεύγματα - διακρίσεις
*38 Πανελλήνια Ερασιτεχνικά Πρωταθλήματα κλασσικού αθλητισμού (21 Ελληνορωμαϊκής Πάλης, 9 Σφυροβολίας, 7 Λιθοβολίας, 1 στα 10.000 βάδην)
*Χάλκινο μετάλλιο στο Παγκόσμιο Πρωτάθλημα της Πράγας (1948)
*Χρυσό μετάλλιο στο Παγκόσμιο Πρωτάθλημα Κατς της Λιβύης (1963)
*1967: Ανακηρύσσεται ένας από τους κορυφαίους παλαιστές της Ευρώπης, μετά από δημοψήφισμα γαλλικών και αυστριακών εφημερίδων.

## Πηγές
*Αθλητική Ηχώ 11ης Μαρτίου 1969
*Αθλητική Ηχώ 26ης Ιουνίου 1971
*Επιστολή κόρης Αθ. Καμπαφλή
*Ελληνική Ομοσπονδία Φιλάθλων πάλης
*Παρουσίαση βιβλίου του Αθανάσιου Καμπαφλή
*Ο Καμπαφλής στους Ολυμπιακούς Αγώνες του Λονδίνου-1948
*Ασημάκης Παναγιώτης "*Η ζωή μου και το κατς*", Αθήνα 1987, σελ. 23.
*Αρχείο εφημερίδας "ΦΩΚΙΣ"
*Τα ωραιότερα τσάμικα
*Καμπαφλής Αθανάσιος Δίσκος "''Ελληνική Λεβεντιά''"
*Ιστοσελίδα του Εθνικού Γ.Σ.
## Παραπομπές


Κατηγορία:Έλληνες αθλητές της ελληνορωμαϊκής πάλης
Κατηγορία:Έλληνες παλαιστές στους Θερινούς Ολυμπιακούς Αγώνες
Κατηγορία:Έλληνες Βαλκανιονίκες
Κατηγορία:Έλληνες τραγουδιστές
Κατηγορία:Έλληνες αθλητές της σφυροβολίας
Κατηγορία:Έλληνες ποδοσφαιριστές
Κατηγορία:Αθλητές στίβου Εθνικού ΓΣ
Κατηγορία:Έλληνες αθλητές της λιθοβολίας
Κατηγορία:Έλληνες αθλητές του βάδην
Κατηγορία:Αθλητές στους Θερινούς Ολυμπιακούς Αγώνες 1948
Κατηγορία:Αθλητές του στίβου στους Μεσογειακούς Αγώνες 1951
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Δημητριάς Μακεδονίας

Η **Δημητριάς** ήταν μια αρχαία πόλη της Μακεδονίας

Η μοναδική αναφορά για την πόλη αυτή πραγματοποιήθηκε από τον Στέφανο Βυζάντιο, χωρίς να προσθέσει τίποτε άλλο. Πολύ πιθανόν να ιδρύθηκε είτε από τον Δημήτριο Πολιορκητή, είτε από τον Δημήτριο Β΄. Το εθνικό όνομα των κατοίκων της πόλεως ήταν *Δημητριεύς*.

## Παραπομπές


## Πηγές
* Στεφάνου Βυζαντίου Εθνικά
* The Hellenistic settlements in Europe, the Islands, and Asia Minor του Getzel M. Cohen.

Κατηγορία:Πόλεις της αρχαίας Μακεδονίας
Ios (C++)

Το **ios** είναι μια πρότυπη βιβλιοθήκη της C++, η οποία ορίζει διάφορους τύπους και συναρτήσεις για την λειτουργικότητα των iostreams. Το αρχείο επικεφαλίδας `#include <ios>` αυτόματα χρησιμοποιείται από την βιβλιοθήκη iostream και οι προγραμματιστές πολύ σπάνια το καλούν μέσα στο κώδικά τους.

## Μέλη
### Ορισμοί τύπων

### Επιλογές

Οι παρακάτω επιλογές εφαρμόζονται σε ένα αντικείμενο ροής δεδομένων (stream object) και δεν επιβάλουν τα δεδομένα να γραφτούν ή να διαβαστούν αλλά αλλάζουν σημαίες μέσα στο αντικείμενο της ροής.

### Κλάσεις

## Παραδείγματα

Στο παρακάτω παράδειγμα επιλέγουμε σε μια ροή δεδομένων εισόδου από το πληκτρολόγιο να αγνοηθούν τα whitespaces (χαρακτήρες τύπου απλού κενού, tab '\t' και αλλαγής γραμμής '\n'). Η αγνόηση των whitespaces είναι προεπιλογή στις ροές δεδομένων.:


```cpp
#include <iostream>    // το iostream συμπεριλαμβάνει και το #include <ios>
#include <string>

using namespace std;

int main() {
   string s1, s2, s3;
   cout << "Είσοδος τρία αλφαριθμητικά: ";
   cin >> skipws >> s1 >> s2 >> s3;            // με το skipws επιβάλλεται στην ροή εισόδου από το πληκτρολόγιο
                                               // cin να αγνοηθούν τα τυχόν whitespaces που θα εισάγει ο χρήστης
                                               // στο stream είναι προεπιλεγμένο το skipws
   cout << "." << s1  << "." << endl;          
   cout << "." << s2 << "." << endl;
   cout << "." << s3 << "." << endl; 
   
   return 0;
}
```


Στο παρακάτω παράδειγμα επιλέγουμε να μην αγνοούνται τα whitespaces και θα δούμε διάβασμα από μια ροή δεδομένων μέσω μνήμης (string stream) :


```cpp
#include <iostream>       // συμπεριλαμβάνει το #include <ios> και για το cin, cout
#include <sstream>        // για την ροή δεδομένων αλφαριθμητικού (στη μνήμη) istringstream

using namespace std;

int main () {
  char a, b, c, d;

  istringstream iss ("\n\t 123    4");
  iss >> noskipws >> a >> b >> c >> d;    // διάβασέ τα όλα, συμπεριλαμβανομένων και των whitespace

  // ισοδυναμεί με cout << "\n << '-' << '\t' << '-' << ' ' << '-' << '1' << endl;
  cout << a << "-" << b << "-" << c << "-"  << d << endl;

  iss >> skipws >> a >> b >> c;           // αγνοούνται τα whitespaces
  cout << a << b << c << endl;            // εμφανίζεται το "234" και όχι το "23 "

  return 0;
}
```


Στο παρακάτω παράδειγμα αλλάζουμε την ροή εξόδου ώστε στην έξοδο να εμφανίζεται η λογική μεταβλητή με το αλφαριθμητικό "true" ή "false" και όχι ως "1" ή "0" :


```cpp
#include <iostream>

using namespace std;

int main() {
   bool bool_variable=true;
   cout << "Η έξοδος της λογικής μεταβλητής είναι: " << bool_variable << endl;    // εμφανίζει "1"
   cout << "Η έξοδος της λογικής μεταβλητής μετά την σημαία boolalpha: "  
        << boolalpha << bool_variable;                                            // εμφανίζει "true"

   return 1;
}
```


## Παραπομπές


Κατηγορία:C++ (STL)
Space Vol 1 & 2

Το **Space Vol 1 & 2** είναι ένα ζωντανά ηχογραφημένο άλμπουμ του χαρντ ροκ συγκροτήματος Deep Purple. Κυκλοφόρησε το 2001 από την εταιρεία "Purple Records" ενώ η ηχογράφηση του είχε γίνει στις 11 Ιουλίου του 1970, στην περιοδεία για το δίσκο "*[[Deep Purple in Rock]]*". Το άλμπουμ είναι χαρακτηριστικό των εκρηκτικών ζωντανών εμφανίσεων του συγκροτήματος εκείνη την εποχή και του αυτοσχεδιασμού του κιθαρίστα Ρίτσι Μπλάκμορ και του κιμπορντίστα Τζον Λορντ. Ο δίσκος περιέχει μόλις τέσσερα κομμάτια με πολύ μεγάλη διάρκεια το καθένα. Τα "*[[Wring that Neck]]*" και "*[[Mandrake Root]]*" μαζί διαρκούν σχεδόν μία ώρα!!! Επίσης, στο δίσκο συμπεριλαμβάνεται μία διασκευή στο "*Paint it Black*" των Rolling Stones, με τον Ίαν Πέις να παίζει το σόλο ντραμς κατά τη διάρκεια του κομματιού.

## Τα τραγούδια
**1. [[Wring that Neck]]** *(Blackmore, Simper, Lord, Paice)* - 20:36
**2. [[Black Night]]** *(Gillan, Blackmore, Glover, Lord, Paice)* - 6:00
**3. [[Paint It Black]]** *(Jagger, Richards)* - 11:42
**4. [[Mandrake Root]]** *(Evans, Blackmore, Lord)* - 33:37

## Τα μέλη των Deep Purple
Το **"Space Vol 1 & 2"** ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Deep Purple - ClassicBands.com

Κατηγορία:Δισκογραφία των Deep Purple
Κατηγορία:Άλμπουμ του 2001
1305 Πόνγκολα

Ο **Πόνγκολα** (*Pongola*) είναι ένας μεγάλος αστεροειδής, που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,431. Ανακαλύφθηκε το 1928 από τον Νοτιοαφρικανό αγγλικής καταγωγής αστρονόμο Χάρρυ Έντγουιν Γουντ, που παρατηρούσε από το Γιοχάνεσμπουργκ, και πήρε το όνομά του από τον ποταμό Πόνγκολα της Νότιας Αφρικής.

## Φυσικά χαρακτηριστικά
Η μέση διάμετρος του Πόνγκολα εκτιμάται σε 29 περίπου χιλιόμετρα. Ο φασματικός τύπος του είναι άγνωστος, όπως και το άλβεδό του. Ο Πόνγκολα περιστρέφεται γύρω από τον εαυτό του μία φορά κάθε 8 ώρες και 2 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πονγκολα
1306 Σκυθία

Η **Σκυθία** (*Scythia*) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,401. Ανακαλύφθηκε το 1930 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από την ομώνυμη αρχαία χώρα.

## Φυσικά χαρακτηριστικά
Η μέση διάμετρος της Σκυθίας εκτιμάται σε 67,14 ± 4,4 χιλιόμετρα. Ο φασματικός τύπος της είναι **S** (λιθώδης), ενώ το γεωμετρικό άλβεδό της είναι 0,0512 ± 0,007. Η Σκυθία περιστρέφεται γύρω από τον εαυτό της μία φορά κάθε 7 ώρες και 31,5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σκυθια
1308 Χαλλερία

Η **Χαλλερία** (*Halleria*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,632. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του Ελβετού ιατρού, βοτανολόγου και ποιητή του 18ου αιώνα Άλμπρεχτ φον Χάλλερ.

## Φυσικά χαρακτηριστικά
Η μέση διάμετρος της Χαλλερίας εκτιμάται σε 43,16 ± 1,4 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0454 ± 1,4. Η Χαλλερία περιστρέφεται γύρω από τον εαυτό της μία φορά κάθε 6 ώρες και 2 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χαλλερια
1310 Φιλλιγκέρα

μικρογραφία|3D μοντέλο του αστεροειδούς 1310 Φιλλιγκέρα
Η **Φιλλιγκέρα** (*Villigera*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,445. Ανακαλύφθηκε το 1932 από τον Γερμανό αστρονόμο Φρήντριχ Καρλ Άρνολντ Σβάσμαν, που παρατηρούσε από το Μπέργκεντορφ του Αμβούργου, και πήρε το όνομά της προς τιμή του Ελβετού αστρονόμου Βάλτερ Φίλλιγκερ (*Walter A. Villiger*), ο οποίος ήταν διευθυντής του τμήματος αστρονομικών οργάνων της εταιρείας οπτικών *[[Καρλ Τσάις]]*.

Εξαιτίας της πολύ μεγάλης εκκεντρότητας της τροχιάς της, κοντά στο περιήλιό της η Φιλλιγκέρα βρίσκεται έξω από την Κύρια Ζώνη και πιο κοντά στον Ήλιο από ό,τι ο πλανήτης Άρης.

## Φυσικά χαρακτηριστικά
Η μέση διάμετρος της Φιλλιγκέρας εκτιμάται σε 17 χιλιόμετρα περίπου. Ο φασματικός τύπος της είναι **S** (λιθώδης), ενώ το άλβεδό της είναι άγνωστο. Η Υπερβορεία περιστρέφεται γύρω από τον εαυτό της μία φορά κάθε 7 ώρες και 50 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φιλλιγκερα
Γκρικτάουν

**Γκρικτάουν** (*Greektown*) είναι ένας αγγλικός όρος της καθομιλουμένης που χρησιμοποιείται για να περιγράψει γειτονιές διαφόρων πόλεων εκτός Ελλάδος, στις οποίες έχουν εγκατασταθεί Έλληνες μετανάστες και κυριαρχεί το ελληνικό στοιχείο στις κατοικίες, στις υπηρεσίες και στις επιχειρήσεις.

## Ιστορικά στοιχεία
Ως παλιότερη περίπτωση περιοχής με κυρίαρχο το ελληνικό στοιχείο μπορεί να θεωρηθεί το Φανάρι στην Κωνσταντινούπολη ή η συνοικία Σάτμπι στην Αλεξάνδρεια. 

Επίσης, για πολλούς αιώνες υπήρχε στη Βιέννη το "Ελληνικό τετράγωνο" (das Griechenviertel). Αν και αργότερα η ελληνική κοινότητα της πόλης μετακινήθηκε σε άλλες συνοικίες, μέχρι σήμερα υπάρχει εκεί ένα παραδοσιακό αυστριακό εστιατόριο με το όνομα "Griechenbeisl΄" (Ελληνική ταβέρνα) καθώς και η "οδός Ελλήνων" (Griechengasse).

Αναλόγως, ελληνική γειτονιά υπήρχε για πολλούς αιώνες στη Βενετία.

## Γκρικτάουν (μοντέρνα εποχή)
Στη νεώτερη εποχή η ονομασία "Γρικτάουν" δόθηκε σε συνοικίες αγγλοσαξονικών χωρών, όπου εγκαταστάθηκαν πολλοί Έλληνες μετανάστες.

### Στον [[Καναδάς|Καναδά]]
*Γκρικτάουν, Μόντρεαλ, Κεμπέκ.
*Γκρικτάουν, Τορόντο, Οντάριο.
*Γκρικτάουν, Βανκούβερ, Βρετανική Κολομβία.

### Στις [[ΗΠΑ]]
*Αστόρια, Νέα Υόρκη.
*Γκρικτάουν, Ντιτρόιτ, Μίσιγκαν.
**Γκρικτάουν Καζίνο.
*Γκρικτάουν, Σικάγο, Ιλινόις.
*Γκρικτάουν, Βαλτιμόρη, Μέριλαντ.
*Γκρικτάουν, Ντένβερ, Κολοράντο
*Έλληνες στην Ομάχα, Νεμπράσκα.
*Τάρπον Σπρινγκς, Φλόριδα.

### Στην Αυστραλία
Διάφορες περιοχές αποκαλούνται "Γκρικτάουν" στην Αυστραλία, λόγω των πολλών Ελλήνων μεταναστών, στη Μελβούρνη, στο Σίδνεϊ, στο Μπρισμπέιν κ.α. Ορισμένα παραδείγματα:
*Όουκλι Μελβούρνης στην πολιτεία Βικτόρια (Oakleigh, Victoria).
*Έρλγουντ Σίδνεϊ στην πολιτεία Νέα Νότια Ουαλία (Earlwood, New South Wales).
*Μπράιτον Λε Σαντς Σίδνεϊ στην πολιτεία Νέα Νότια Ουαλία (Brighton-Le-Sands, New South Wales).
*Ουέστ Εντ (Κουίνσλαντ), στο Μπρισμπέιν.
*Μάουντ Γκράβατ (Mount Gravatt, Queensland),  στο Μπρισμπέιν.

### Στο [[Ηνωμένο Βασίλειο]]
*Πάλμερς Γκριν (Palmers Green), Λονδίνο.

Πολλοί Έλληνες διαβιούν στις περιοχές: "Γουντ Γκριν" (Wood Green), "Γκριν Λέινς" (Green Lanes) και "Πάλμερς Γκριν" (Palmers Green) του Λονδίνου. Στην τελευταία υπάρχει η μεγαλύτερη ελληνοκυπριακή κοινότητα εκτός Κύπρου. Συχνά στην ομιλία στα ως άνω ονόματα η λέξη "Γκριν" (πράσινος) υποκαθίσταται από την λέξη **"Γκρικ"** (ελληνικός): "Γουντ Γκρικ", "Γκρικ Λέιν" και "Πάλμερς Γκρικ".

## Παραπομπές


## Εξωτερικοί σύνδεσμοι
*Ελληνικό Γηροκομείο Καναδά.
*Ανθελληνικές διώξεις 1918.

Κατηγορία:Ελληνική διασπορά
1314 Πάουλα

Η **Πάουλα** (*Paula*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,764. Ανακαλύφθηκε το 1933 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου και της έδωσε το όνομα της συζύγου του.

## Φυσικά χαρακτηριστικά
Η μέση διάμετρος της Πάουλα εκτιμάται σε 11,32 χιλιόμετρα. Ο φασματικός τύπος της είναι **S** (λιθώδης), ενώ το γεωμετρικό άλβεδό της είναι 0,1171. Η Πάουλα περιστρέφεται γύρω από τον εαυτό της μία φορά κάθε 5 ώρες και 57 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Παουλα
1312 Βάσσαρ

μικρογραφία|3D μοντέλο του αστεροειδούς 1312 Βάσσαρ
Ο **Βάσσαρ** (*Vassar*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,458. Ανακαλύφθηκε το 1933 από τον βελγικής καταγωγής Αμερικανό αστρονόμο Τζωρτζ Βαν Μπίσμπρεκ, που παρατηρούσε από το Γουίλιαμς Μπέι του Ουισκόνσιν, στις ΗΠΑ (Αστεροσκοπείο Γιέρκς), και πήρε το όνομά του προς τιμή του Κολεγίου Βάσαρ της πολιτείας της Νέας Υόρκης.

## Φυσικά χαρακτηριστικά
Η μέση διάμετρος του Βάσσαρ εκτιμάται σε 36,28 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό της είναι 0,0643.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βασσαρ
1315 Μπρονισλάβα

Η **Μπρονισλάβα** (*Bronislawa*) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,826. Ανακαλύφθηκε το 1933 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά της από το όνομα του Πολωνού αγίου Μπρονισλάβ Μαρκίεβιτς (*Bronisław Markiewicz*).

## Φυσικά χαρακτηριστικά
Η μέση διάμετρος της Μπρονισλάβας εκτιμάται σε 63,50 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0527. Η Μπρονισλάβα περιστρέφεται γύρω από τον εαυτό της ίσως μία φορά κάθε 9 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπρονισλαβα
1313 Βέρνα

Η **Βέρνα** (*Berna*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,377. Ανακαλύφθηκε το 1933 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά της από τη Βέρνη.

## Φυσικά χαρακτηριστικά
Η μέση διάμετρος της Βέρνας εκτιμάται σε 11 ως 14 χλμ.. Ο φασματικός τύπος της είναι άγνωστος, όπως και το άλβεδό της. Η Βέρνα περιστρέφεται γύρω από τον εαυτό της μία φορά κάθε 25 ώρες και 28 λεπτά. Η μέση θερμοκρασία στην επιφάνεια της Βέρνας εκτιμάται σε 100 ως 105 βαθμούς Κελσίου υπό το μηδέν.

## Δορυφόρος
Η ύπαρξη ενός δορυφόρου της Βέρνας ταυτοποιήθηκε από παρατηρήσεις της καμπύλης φωτός της που έγιναν από τις 6 ως τις 12 Φεβρουαρίου 2004 από τους René Roy, Stefano Sposetti, Nicolas Waelchli, Donald P. Pray, Nathanaël Berger, Christophe Demeautis, Daniel Matter, Russell I. Durkee, Alain Klotz, Donn R. Starkey, Vincent Cotrez και Raoul Behrend. Η ανακάλυψη ανακοινώθηκε στις 12/2/2004. Ο δορυφόρος, στον οποίο δόθηκε η προσωρινή ονομασία **S/2004 (1313) 1**, υπολογίζεται ότι έχει διάμετρο περίπου 11 χλμ., περιφέρεται σε απόσταση περίπου 35 χλμ. από τη Βέρνα και με περίοδο περιφοράς 1,061 ± 0,005 γήινη ημέρα, δηλαδή σε σύγχρονη περιστροφή.

### Εξωτερικοί σύνδεσμοι
* Τροχιά από το JPL (Java) / Εφημερίδα

Βερνα
Κατηγορία:Βέρνη